ROZHODNUTIE KOMISIE
z 8. decembra 2006,
ktorým sa menia a dopĺňajú rozhodnutia 2005/723/ES a 2005/873/ES, pokiaľ ide o prerozdelenie finančného príspevku Spoločenstva niektorým členským štátom na ich programy eradikácie a monitorovania chorôb zvierat a programy kontrol zameraných na prevenciu zoonóz v roku 2006
[oznámené pod číslom K(2006) 5937]
(2006/912/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 5 a 6 a články 29 a 32,
keďže:
(1)
V rozhodnutí 90/424/EHS sa stanovuje, že Spoločenstvo sa môže finančne podieľať na programoch členských štátov zameraných na eradikáciu a monitorovanie ochorení zvierat a na programoch kontrol zameraných na prevenciu zoonóz.
(2)
V rozhodnutí Komisie 2005/723/ES zo 14. októbra 2005 o programoch eradikácie a monitorovania chorôb zvierat, určitých prenosných spongiformných encefalopatií (PSE) a prevencie zoonóz, ktoré spĺňajú podmienky na získanie finančného príspevku od Spoločenstva v roku 2006 (2), sa stanovuje navrhovaná percentuálna sadzba a maximálna výška finančného príspevku Spoločenstva na každý program predložený členskými štátmi.
(3)
V rozhodnutí Komisie 2005/873/ES z 30. novembra 2005, ktorým sa schvaľujú programy eradikácie a monitorovania chorôb zvierat, určitých prenosných spongiformných encefalopatií (PSE) a prevencie zoonóz predložené členskými štátmi na rok 2006 (3), sa stanovuje maximálna výška finančného príspevku Spoločenstva na každý program predložený členskými štátmi.
(4)
Komisia vykonala analýzu správ predložených členskými štátmi v súvislosti s výdavkami na tieto programy. Z výsledkov tejto analýzy vyplýva, že niektoré členské štáty nevyužijú celý svoj príspevok pridelený na rok 2006, zatiaľ čo iné výšku prideleného príspevku prekročia.
(5)
Finančný príspevok Spoločenstva na niektoré z týchto programov je preto potrebné upraviť. Finančné prostriedky z programov členských štátov, ktoré nevyčerpajú celý svoj príspevok, je vhodné presunúť na tie štáty, ktoré ho prekročia. Presun by sa mal zakladať na najnovších informáciách o výdavkoch, ktoré príslušným členským štátom skutočne vznikli.
(6)
Rozhodnutia 2005/723/ES a 2005/873/ES by sa preto mali zodpovedajúcim spôsobom zmeniť a doplniť.
(7)
Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Prílohy I až V k rozhodnutiu 2005/723/ES sa menia a dopĺňajú v súlade s prílohou k tomuto rozhodnutiu.
Článok 2
Rozhodnutie 2005/873/ES sa mení a dopĺňa takto:
1.
v článku 1 ods. 2 písm. d) sa výraz „105 000 EUR“ nahrádza výrazom „0 EUR“;
2.
v článku 1 ods. 2 písm. f) sa výraz „600 000 EUR“ nahrádza výrazom „0 EUR“;
3.
v článku 3 ods. 2 písm. a) sa výraz „65 000 EUR“ nahrádza výrazom „135 000 EUR“;
4.
v článku 3 ods. 2 písm. b) sa výraz „5 000 000 EUR“ nahrádza výrazom „7 000 000 EUR“;
5.
v článku 3 ods. 2 písm. e) sa výraz „240 000 EUR“ nahrádza výrazom „370 000 EUR“;
6.
v článku 4 ods. 2 písm. c) sa výraz „50 000 EUR“ nahrádza výrazom „90 000 EUR“;
7.
v článku 4 ods. 2 písm. e) sa výraz „100 000 EUR“ nahrádza výrazom „400 000 EUR“;
8.
v článku 5 ods. 2 písm. f) sa výraz „1 000 000 EUR“ nahrádza výrazom „1 130 000 EUR“;
9.
v článku 6 ods. 2 písm. a) sa výraz „2 200 000 EUR“ nahrádza výrazom „4 200 000 EUR“;
10.
v článku 7 ods. 1 písm. a) sa výraz „650 000 EUR“ nahrádza výrazom „550 000 EUR“;
11.
v článku 7 ods. 1 písm. c) sa výraz „900 000 EUR“ nahrádza výrazom „300 000 EUR“;
12.
v článku 7 ods. 1 písm. k) sa výraz „488 000 EUR“ nahrádza výrazom „38 000 EUR“;
13.
v článku 8 ods. 2 písm. b) sa výraz „600 000 EUR“ nahrádza výrazom „1 200 000 EUR“;
14.
v článku 9 ods. 2 písm. a) sa výraz „160 000 EUR“ nahrádza výrazom „260 000 EUR“;
15.
v článku 11 ods. 2 písm. h) sa výraz „25 760 000 EUR“ nahrádza výrazom „26 065 000 EUR“;
16.
v článku 11 ods. 2 písm. q) sa výraz „5 515 000 EUR“ nahrádza výrazom „5 550 000 EUR“;
17.
v článku 11 ods. 2 písm. t) sa výraz „2 205 000 EUR“ nahrádza výrazom „2 665 000 EUR“;
18.
v článku 12 ods. 2 písm. h) sa výraz „300 000 EUR“ nahrádza výrazom „100 000 EUR“;
19.
v článku 12 ods. 2 písm. p) sa výraz „685 000 EUR“ nahrádza výrazom „335 000 EUR“;
20.
v článku 13 ods. 2 písm. g) sa výraz „12 790 000 EUR“ nahrádza výrazom „4 790 000 EUR“;
21.
v článku 13 ods. 2 písm. k) sa výraz „5 215 000 EUR“ nahrádza výrazom „2 815 000 EUR“;
22.
v článku 13 ods. 2 písm. p) sa výraz „685 000 EUR“ nahrádza výrazom „500 000 EUR“;
23.
v článku 13 ods. 2 písm. r) sa výraz „865 000 EUR“ nahrádza výrazom „75 000 EUR“.
Článok 3
Toto rozhodnutie je určené členským štátom.
V Bruseli 8. decembra 2006